Μουσείο Νεοελληνικής Τέχνης Δήμου Ρόδου

Συναυλία λυρικού τραγουδιού με τίτλο "Το τραγούδι του Φθινοπώρου"
2022-11-12 20:30 - 22:30 (Europe/Athens) | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Tο Μουσείο Νεοελληνικής Τέχνης του Δήμου Ρόδου, η Περιφέρεια Νοτίου Αιγαίου και το Σωματείο ANACREΩΝ συνδιοργανώνουν και σας προσκαλούν στη συναυλία λυρικού τραγουδιού με τίτλο “Το τραγούδι του Φθινοπώρου”, τη δεύτερη από τις μουσικές συναντήσεις του Νοεμβρίου στο Μουσείο!
Η σοπράνο Χριστίνα Γιαννακοπούλου και ο κόντρα τενόρος Σταμάτης Παυλούς με πιανίστα τον Γιάννη Αερινιώτη παρουσιάζουν αριστουργήματα του ρομαντισμού όπως τα φθινοπωρινά ντουέτα του Φέλιξ Μέντελσον, τραγούδια του Φρανς Σούμπερτ και τον κύκλο τραγουδιών του Ρόμπερτ Σούμαν “Η ζωή μιας γυναίκας και ο έρωτας”. Προλογίζει ο Νικόλαος Κοντουδιός.
12 Νοεμβρίου στις 20:30, στην Νέα Πτέρυγα του Νεστορίδειου Μέλαθρου του Μουσείου Νεοελληνικής Τέχνης του Δήμου Ρόδου. Είσοδος Ελεύθερη.
Θα τηρηθούν όλα τα προβλεπόμενα μέτρα ασφαλείας που επιβάλλει η πολιτεία.
Χορηγός επικοινωνίας, ραδιόφωνο λυχνάρι

Tο Μουσείο σας προσκαλεί σε μια ιδιαίτερη βραδιά
2022-11-04 20:00 - 22:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Tο Μουσείο Νεοελληνικής Τέχνης Δήμου Ρόδου – Museum of Modern Greek Art Rhodes , σε συνεργασία με το Rhodes Jazz Festival, σας προσκαλεί σε μια ιδιαίτερη βραδιά την Παρασκευή 4 Νοεμβρίου στις 20:00 στη Νέα Πτέρυγα του Νεστοριδείου Μελάθρου (οδός Ι & Πάολα Νεστορίδη, πρώην Κω)

Ο αρχέγονος ήχος της λύρας συναντά το πιάνο
Σωκράτης Σινόπουλος – λύρα
Γιάννης Κυριμκυρίδης – πιάνο

Είσοδος ελεύθερη.

Αφιέρωμα στον Βαγγέλη Παπαθανασίου
2022-09-04 21:00 - 22:30 | Αμφιθέατρο Νεστοριδείου Μελάθρου
Κυριακή, 4 Σεπτεμβρίου
Έναρξη προβολής: 21:00
Είσοδος ελεύθερη
El Greco
Ελλάδα, Ισπανία, 2007, εγχρ. 119’
Σκηνοθεσία: Γιάννης Σμαραγδής | Σενάριο: Τζάκι Παβλένκο και Γιάννης Σμαραγδής,
βασισμένο σε βιβλίο του Δημήτρη Σιατόπουλου | Ηθοποιοί: Νικ Άσντον, Χουάν Ντιέγκο Μπότο, Λάκης Λαζόπουλος, Δήμητρα Ματσούκα, Λάγια Μαρούλ και Σωτήρης Μουστάκας.

Η ταινία μας μεταφέρει στον 16ο αιώνα με αφετηρία την Κρήτη, στη Βενετία ως το Τολέδο της Ισπανίας, ακολουθώντας την περιπετειώδη αναζήτηση του Δομήνικου Θεοτοκόπουλου ή
Ελ Γκρέκο για ελευθερία και έρωτα.
Εκείνη την εποχή η Κρήτη, η ιδιαίτερη πατρίδα του ζωγράφου, βρίσκεται υπό την κατοχή των Ενετών. Ο πατέρας του Δομήνικου Θεοτοκόπουλου είναι αντάρτης και μάχεται τους
κατακτητές, ενώ ο νεαρός καλλιτέχνης απολαμβάνει ήδη μεγάλη φήμη και επιτυχία. Μαζί με το στενό του φίλο Νικολό, που τον συνοδεύει παντού και τον προστατεύει, ο Γκρέκο θα
βρεθεί στη Βενετία, ακολουθώντας την πανέμορφη Φραντζέσκα ντα Ρίμι. Εκεί θα θητεύσει στο εργαστήριο του μεγάλου ζωγράφου της Αναγέννησης Τιτσιάνο, ενώ θα γνωρίσει τον
Ισπανό ιδεαλιστή ιερωμένο Νίνο ντε Γκεβάρα, που θα επηρεάσει καθοριστικά τη ζωή του. Ο Γκεβάρα γοητεύεται από το ταλέντο του Έλληνα ζωγράφου και τον θαυμάζει, αν και διαφωνεί
με την ιδιότυπη στάση του σε ό,τι αφορά την τέχνη και τον Θεό. Οι δυο τους αναπτύσσουν μια ξεχωριστή φιλία. Φθάνοντας στην Ισπανία, ο Θεοτοκόπουλος κατακτά παγκόσμια φήμη
ως καλλιτέχνης, ενώ βρίσκει τον μεγάλο έρωτα της ζωής του στο πρόσωπο της Χερόνιμα.
Αποκτά ισχυρούς φίλους και είναι ευτυχισμένος που εργάζεται στην Ισπανία, ως τη στιγμή που θα δεχτεί το πρώτο χτύπημα της μοίρας. Μέσα στη δυστυχία του, θα ξανασυναντηθεί με
ένα αγαπημένο πρόσωπο από το παρελθόν: τον Νίνο ντε Γκεβάρα, ο οποίος τώρα πια είναι Μέγας Ιεροεξεταστής και στέλνει τους «αιρετικούς» στην πυρά. Η μετάλλαξη του φίλου του
σοκάρει τον Γκρέκο, ενώ το συγκλονιστικό θέαμα των ανθρώπων στην πυρά τον ωθεί να απεικονίσει με σχεδόν υπερφυσικό τρόπο την ψυχή των αθώων, κάνοντάς τους να φαίνονται
άγιοι. Αυτό εξοργίζει τον Γκεβάρα. Στη μάχη που θα διεξαχθεί ανάμεσά τους, το φως πολεμά το σκοτάδι. Τα όπλα του Γκεβάρα είναι η εξουσία και ο θάνατος, ενώ ο Γκρέκο προτάσσει
τους πίνακές του, το φως και τις αξίες του ανυπότακτου κρητικού πολιτισμού που τον γέννησε.

Η ταινία του Γιάννη Σμαραγδή είναι βασισμένη στο βιβλίο «El Greco -Ο Ζωγράφος του Θεού» του Δημήτρη Σιατόπουλου, που αφηγείται την επική ιστορία του διασημότερου Κρητικού ζωγράφου της Αναγέννησης, του ασυμβίβαστου δημιουργού και υπερασπιστή της ελευθερίας Δομήνικου Θεοτοκόπουλου, γνωστότερου σε όλο τον κόσμο ως Ελ Γκρέκο.
Για την ταινία εργάστηκαν πολλοί Έλληνες και Ευρωπαίοι συντελεστές, καθώς το καστ είναι διεθνές, ενώ συμπαραγωγοί είναι ο Ισπανός Ραϊμόν Μασλόρενς και ο Ούγγρος Ντένες
Τζέκερες.
Γυρίσματα έγιναν στην Κρήτη, τη Ρόδο, την Ισπανία και τη Βενετία. Μεταξύ των Ελλήνων ηθοποιών που λαμβάνουν μέρος στην ταινία συγκαταλέγονται ο Λάκης Λαζόπουλος, που
υποδύεται τον αφοσιωμένο φίλο του Ελ Γκρέκο, Νικολό, αλλά και ο Σωτήρης Μουστάκας στην τελευταία του εμφάνιση πριν πεθάνει, στον ρόλο του ζωγράφου Τιτσιάνο, δασκάλου
του Ελ Γκρέκο, τον οποίο υποδύεται ο Βρετανός ηθοποιός Νικ Άσντον.
Η μουσική του Βαγγέλη Παπαθανασίου, βασισμένη σε προηγούμενα άλμπουμ του, αφιερωμένα στον μεγάλο Έλληνα Ζωγράφο, βραβεύθηκε με το Κρατικό Βραβείο Καλύτερης
Μουσικής, μεταξύ των δεκάδων βραβείων που έχει λάβει η ταινία.

Αφιέρωμα στον Βαγγέλη Παπαθανασίου
2022-09-03 21:00 - 22:30 | Αμφιθέατρο Νεστοριδείου Μελάθρου
Σάββατο, 3 Σεπτεμβρίου
Έναρξη προβολής: 21:00
Είσοδος ελεύθερη
Οι δρόμοι της φωτιάς (Chariots Of Fire)
Ηνωμένο Βασίλειο, 1981, έγχρ, 125’
Σκηνοθεσία: Χιου Χάντσον | Σενάριο: Κόλιν Γουέλαντ | Ηθοποιοί: Μπεν Κρος, Ίαν Τσάρλσον, Νάιτζελ Χέιβερς, Τζον Γκίλγκουντ

Δύο Βρετανοί δρομείς, ο ένας Εβραίος και ο άλλος Καθολικός συμμετέχουν στους Ολυμπιακούς Αγώνες του 1924 στο Παρίσι. Ο ένας τρέχει για να αφήσει πίσω του τις προκαταλήψεις, ο άλλος για να υποστηρίξει την πίστη του. Βασισμένη στην αληθινή ιστορία δύο αθλητών, η ταινία έμελλε να γίνει κλασική, να κερδίσει υποψηφιότητες και βραβεία και να
διασκευαστεί για το θέατρο. Ο Βαγγέλης Παπαθανασίου που συνέθεσε τη θρυλική μουσική και το μουσικό θέμα της ταινίας τιμήθηκε με Όσκαρ Μουσικής και υποψηφιότητα για BAFTA.
Άλλα τρία Όσκαρ (Ταινίας, Σεναρίου και Κοστουμιών) και τρία BAFTA (Ταινίας, Β’ Ανδρικού Ρόλου και Κοστουμιών).

Αφιέρωμα στον Βάγγελη Παπαθανασίου
2022-09-02 21:00 - 22:30 | Αμφιθέατρο Νεστοριδείου Μελάθρου
Παρασκευή, 2 Σεπτεμβρίου
Έναρξη προβολής: 21:00
Είσοδος ελεύθερη
Blade Runner
ΗΠΑ, 1982, έγχρ, 117’
Σκηνοθεσία: Ρίντλεϊ Σκοτ | Σενάριο: Χάμπτον Φάντσερ, Ντέιβιντ Πίπλς από βιβλίο του Φίλιπ Κ. Ντικ | Ηθοποιοί: Χάρισον Φορντ, Ρούτγκερ Χάουερ, Σον Γιανγκ, Έντουαρντ Τζέιμς Ολμος,
Ντάριλ Χάνα
Ο Ρικ Ντέκαρντ, πρώην αστυνομικός και νυν blade runner, αναλαμβάνει να εξουδετερώσει ρέπλικες που έχουν δραπετεύσει και κρύβονται στη Γη. Κατά τη διάρκεια της αποστολής και
καθώς εμπλέκεται όλο και περισσότερο, ο Ρικ αρχίζει να αμφισβητεί τη δική του ταυτότητα.
Βασισμένη στο βιβλίο του Φίλιπ Κ. Ντικ Το ηλεκτρικό πρόβατο, η ταινία θεωρείται σήμερα μια από τις σημαντικότερες ταινίες επιστημονικής φαντασίας. Ο σχεδιασμός παραγωγής και
η καλλιτεχνική διεύθυνση έκαναν εντύπωση τότε, σήμερα θεωρείται υπόδειγμα νέο-νουάρ, ενώ η μουσική του Βαγγέλη Παπαθανασίου, που κρατά κυρίαρχο ρόλο στη δημιουργία της
τονικότητας και ατμόσφαιρας της ταινίας, παραμένει διαχρονική. Όπως δήλωσε ο σκηνοθέτης Ρίντλεϊ Σκοτ σε αποκλειστική συνέντευξη στο βρετανικό περιοδικό Empire μετά
το θάνατο του συνθέτη: «Η μουσική του ήταν η καρδιά και η ψυχή του Blade Runner».
Τρία βραβεία BAFTA (Φωτογραφίας, Κοστουμιών και Καλλιτεχνικής Διεύθυνσης).
Δύο υποψηφιότητες για Όσκαρ (Καλλιτεχνικής Διεύθυνσης και Οπτικών Εφέ).

Εγκαίνια Έκθεσης Κεραμικής στο Μουσείο
2022-08-30 19:00 - 21:00 | Κέντρο Σύγχρονης Τέχνης (Παλαιό Συσσίτιο), Σωκράτους (Παλαιό Συσσίτιο), Ρόδος, Δωδεκάνησα, 85100, Ελλάδα
Το Μουσείο Νεοελληνικής Τέχνης Ρόδου εγκαινιάζει την Τρίτη 30 Αυγούστου 2022, στις 19:00, την έκθεση κεραμικής με τίτλο “Η Δύση συναντά την Ανατολή μέσα από την Κεραμική” στο κτήριο του Κέντρου Σύγχρονης Τέχνης (Παλαιό Συσσίτιο), Σωκράτους 179, Μεσαιωνική Πόλη

Τo Μουσείο Νεοελληνικής Τέχνης Ρόδου συμμετέχει στη Διεθνή Ημέρα Μουσείων
2022-05-18 09:00 - 20:00 | Νεστορίδειο Μέλαθρο, Πλατεία Γαβριήλ Χαρίτου (100 Χουρμαδιές), Ρόδος, Δωδεκάνησα, 85100, Ελλάδα
Την Τετάρτη 18 Μαΐου 2022, τo Μουσείο Νεοελληνικής Τέχνης Ρόδου συμμετέχει στη Διεθνή Ημέρα Μουσείων και υποδέχεται όλους τους επισκέπτες στο Νεστορίδειο Μέλαθρο (Πλ. Γ. Χαρίτου 12) με ελεύθερη είσοδο και διευρυμένο ωράριο από τις 9:00 το πρωί έως τις 20:00.
Στο κτήριο του Νεστορίδειου Μελάθρου οι επισκέπτες μπορούν να δουν:
Στο ισόγειο την έκθεση με τίτλο «Βιογραφία», με προσωπογραφίες κορυφαίων Ελλήνων δημιουργών, τις παιγνιώδεις αλλά και τις πιο σοβαρές, όλες τις μορφές από τις αρχές του περασμένου αιώνα μέχρι σήμερα που έχουν να αφηγηθούν στον κόσμο ιστορίες για τους καλλιτέχνες και την εποχή τους.
Στον πρώτο (1ο) όροφο την έκθεση με τίτλο «Τοπιογραφία», η εξερεύνηση του παραδείσου που βρίσκεται εκτός της πόλης, βρίσκει απάντηση στην τοπιογραφία, όπου η ελληνική ζωγραφική ρίχνει το βάρος της στη μελέτη του μεσογειακού φωτός.
Στο δεύτερο (2ο) όροφο μπορεί να θαυμάσει κανείς τη δωρεά των πιο αντιπροσωπευτικών έργων, όλης της μακρόχρονης καλλιτεχνικής διαδρομής του αείμνηστου σπουδαίου εικαστικού Βάλια Σεμερτζίδη.
*Σας υπενθυμίζουμε ότι έως και τις 31 Μαΐου 2022 η χρήση μη ιατρικής μάσκας παραμένει υποχρεωτική.

Το Τελευταίο Ταξίδι του Θ/Κ Γ. Αβέρωφ στα Δωδεκάνησα
2022-05-15 18:30 - 21:30 | Δωδεκάνησα
Το Μουσείο Νεοελληνικής Τέχνης σας προσκαλεί στην επετειακή προβολή του αφιερώματος με τίτλο: «Το Τελευταίο Ταξίδι του Θ/Κ Γ. Αβέρωφ στα Δωδεκάνησα».

Η εκδήλωση συνδιοργανώνεται από το Τμήμα ΑΧΕΠΑ HJ-33 Ρόδου, την Πολιτιστική Ομάδα «Αρχιπέλαγος», το ΚΕΚ Γεννηματάς της Περ. Ν. Αιγαίου, το Μουσείο Νεοελληνικής Τέχνης Ρόδου και την Δωδεκανησιακή Μέλισσα. στο Μουσείο Νεοελληνικής Τέχνης Δήμου Ρόδου, Νέα Πτέρυγα του Νεστοριδείου Μελάθρου, οδός Ι. & Π. Νεστορίδη (Πρώην Κω) την Κυριακή 15 Μαϊου 2022, Ώρα προσέλευσης 18.30, Έναρξη 19.00.

Τιμητικό αφιέρωμα στον σκηνοθέτη Θόδωρο Αγγελόπουλο
2022-05-13 09:00 - 12:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Παρασκευή 13/5/22
Νέα Πτέρυγα Νεστοριδείου Μελάθρου
Πρωί (09:00-12:00)

Επίσκεψη σχολικών μαθητικών ομάδων Γυμνασίων-Λυκείων της Ρόδου στο χώρο της φωτογραφικής έκθεσης του φωτογράφου Ηλία Μπουργιώτη με τίτλο «Το βλέμμα της αιωνιότητας», από το backstage των γυρισμάτων της τελευταίας, ανολοκλήρωτης ταινίας του σκηνοθέτη με τίτλο «Η άλλη θάλασσα» και ξενάγηση των μαθητών από τον δημιουργό.

1ο τμήμα μαθητών : 09:30 – 10:30
2ο τμήμα μαθητών: 11:00 – 12:00

Βράδυ (18:00-20:00)

-Συζήτηση για τη σχέση φωτογραφίας και κινηματογράφου με τη συμμετοχή φωτογραφικών ομάδων Ρόδου και του κινηματογραφικού εργαστηρίου cine-chevalier.

-Προβολή ντοκιμαντέρ από το αρχείο της ΕΡΤ: «Η ιστορία των χρόνων μου».

Τιμητικό αφιέρωμα στον σκηνοθέτη Θόδωρο Αγγελόπουλο
2022-05-12 09:00 - 12:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Πέμπτη 12/5/22
Νέα Πτέρυγα Νεστοριδείου Μελάθρου
Πρωί (09:00-12:00)

Επίσκεψη σχολικών μαθητικών ομάδων Γυμνασίων-Λυκείων της Ρόδου στο χώρο της φωτογραφικής έκθεσης του φωτογράφου Ηλία Μπουργιώτη με τίτλο «Το βλέμμα της αιωνιότητας», από το backstage των γυρισμάτων της τελευταίας, ανολοκλήρωτης ταινίας του σκηνοθέτη με τίτλο «Η άλλη θάλασσα» και ξενάγηση των μαθητών από τον δημιουργό.

1ο τμήμα μαθητών : 09:30 – 10:30
2ο τμήμα μαθητών: 11:00 – 12:00

Βράδυ – αφιέρωμα στον σκηνοθέτη Θόδωρο Αγγελόπουλο (19:30-21:30)

-Εισαγωγική ομιλία από τον πρόεδρο του Μουσείου Νεοελληνικής Τέχνης του Δήμου Ρόδου.
– Χαιρετισμός από εκπρόσωπο του Ομίλου Cine-Εκπαίδευση – Συνοπτική αναφορά για την προσωπικότητα και το έργο του Θ. Αγγελόπουλου.
-Χαιρετισμός από τους φωτογράφους Ν. Κασέρη – Μιχ. Μπολιάκη
-Εγκαίνια της φωτογραφικής έκθεσης με τίτλο «Το Βλέμμα της Αιωνιότητας», του φωτογράφου Ηλία Μπουργιώτη από το backstage των γυρισμάτων των τελευταίων ταινιών του σκηνοθέτη, μεταξύ αυτών και της ανολοκλήρωτης ταινίας του με τίτλο «Η Άλλη Θάλασσα».
-Προβολή ντοκιμαντέρ με θέμα: Η συντήρηση των ταινιών και η κινηματογραφική μνήμη, ένα επεισόδιο της σειράς Παρασκήνιο παραγωγής της ΕΡΤ (1990), σε σκηνοθεσία του Πατρίς Βιβάνκος. Προβάλλεται η σημαντική πρωτοβουλία του Θόδωρου Αγγελόπουλου να αναλάβει τις εργασίες αποκατάστασης και συντήρησης παλαιότερων ταινιών του όπως η «Αναπαράσταση», οι «Κυνηγοί» και το «Τοπίο στην ομίχλη».

Τιμητικό αφιέρωμα στον σκηνοθέτη Θόδωρο Αγγελόπουλο
2022-05-11 20:00 - 22:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Τετάρτη 11/5/22
Δημοτικό Θέατρο Ρόδου 20:00

Προβολή ταινίας του Θ. Αγγελόπουλου «Τοπίο στην Ομίχλη», 1988

-Σύντομη ενημέρωση για το αφιέρωμα στον Θόδωρο Αγγελόπουλο

-Προβολή video από συνέντευξη του σκηνοθέτη.

-Εισαγωγική αναφορά στην ταινία

-Προβολή ταινίας διάρκειας 126΄

-Συζήτηση

Είσοδος ελεύθερη

Εγκαίνια της φωτογραφικής έκθεσης του Ελληνικού Ερυθρού Σταυρού
2022-05-03 17:00 - 20:00 | Ελληνικός Ερυθρός Σταυρός
Το Μουσείο Νεοελληνικής Τέχνης Ρόδου στηρίζει το Περιφερειακό Τμήμα Ρόδου του Ελληνικού Ερυθρού Σταυρού και σας προσκαλεί στα εγκαίνια της φωτογραφικής έκθεσης που θα πραγματοποιηθεί στο πλαίσιο του εορτασμού της Παγκόσμιας Ημέρας Ερυθρού Σταυρού και Ερυθράς Ημισελήνου! Την έκθεση θα εγκαινιάσει ο πρόεδρος του Ελληνικού Ερυθρού Σταυρού Dr. Αντώνιος Αυγερινός την Τρίτη 3 Μαΐου 2022 στις 17:00, στη Νέα Πτέρυγα του Νεστορίδειου Μελάθρου! Διεύθυνση: Οδός Ι & Π Νεστορίδη (πρώην Κω).

Πάσχα στο Μουσείο - Ένα αυγό αλλιώτικο από τ άλλα
2022-04-16 10:00 - 20:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
«Πάσχα στο Μουσείο – Ένα αυγό αλλιώτικο από τ άλλα»

Το Μουσείο Νεοελληνικής Τέχνης Ρόδου προσκαλεί παιδιά και γονείς στην εκδήλωση που θα πραγματοποιηθεί το Σάββατο 16 Απριλίου 2022, από τις 10:00 το πρωί έως τις 20:00 το βράδυ, στη Νέα Πτέρυγα του Νεστορίδειου Μελάθρου (Οδό Ιωάννη και Πάολα Νεστορίδη – πρώην Κω). Το πρόγραμμα απευθύνεται σε παιδιά ηλικίας 5 έως 12 ετών και περιλαμβάνει προβολές, κινητικό παιχνίδι, ζωγραφιές, κατασκευές καθώς και ομαδικές δραστηριότητες. Τα παιδιά μπορούν να φέρουν μαζί τους μια λευκή λαμπάδα για να την διακοσμήσουν στο πρόγραμμα των κατασκευών! Η διάρκεια της εκδήλωσης είναι δύο ώρες και η συμμετοχή στο πρόγραμμα είναι δωρεάν. Απαιτείται κράτηση θέσης. Πληροφορίες/εγγραφές : 2241091670, 6948407104 Λόγω των υγειονομικών συνθηκών ο αριθμός συμμετοχής είναι περιορισμένος. Η χρήση της μάσκας είναι υποχρεωτική κατά την επίσκεψη σε όλους τους χώρους του Μουσείου και καθ’ όλη τη διάρκεια του εκπαιδευτικού προγράμματος. Θα τηρηθούν όλα τα μέτρα του υγειονομικού πρωτοκόλλου για την covid-19.

Παρουσίαση βιβλίου "Μην τα Παρατάς" της κορυφαίας Ελληνίδας Μαραθωνοδρόμου, Μαρίας Πολύζου!
2022-04-09 19:00 | Δωδεκάνησα
Το Μουσείο Νεοελληνικής Τέχνης Ρόδου στηρίζει τον Διεθνή Μαραθώνιο Ρόδου και σας προσκαλεί στην Παρουσίαση του βιβλίου “Μην τα Παρατάς” της κορυφαιας Ελληνίδας Μαραθωνοδρόμου, Μαρίας Πολύζου! Σάββατο 9 Απριλίου και ώρα 19:00 στο Μουσείο Νεοελληνικής Τέχνης Ρόδου – Νέα Πτέρυγα Νεστορίδειου Μελάθρου Οδός Ι & Πάολας Νεστοριδου (πρώην Κω).

Χριστούγεννα 2021
2021-12-19 18:00 - 20:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Κυριακή 19 Δεκεμβρίου
18:00 – Παρουσίαση των Χριστουγεννιάτικων εργαστηρίων στους γονείς.

Χριστούγεννα 2021
2021-12-18 09:30 - 19:30 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Σάββατο 18 Δεκεμβρίου
«Μα πού έχουν πάει τα Χριστούγεννα;»
09:30- 11:30 – Α’,Β΄,Γ΄Δημοτικού – Βιωματικό εργαστήρι.
Τι συμβαίνει με τα καλικαντζαράκια;
Οι Καλικάντζαροι είναι παγκοσμίως γνωστοί για τις σκανταλιές τους, κυρίως την περίοδο των Χριστουγέννων!
Αυτό που λατρεύουν πιο πολύ είναι να ανεβαίνουν πάνω στη γη και να τα κάνουν όλα άνω κάτω!
Μόνο που αυτήν τη φορά, οι μυρωδιές και οι ετοιμασίες των ανθρώπων για τα Χριστούγεννα δεν έχουν ακόμα αρχίσει!
Τι να συμβαίνει άραγε εκεί πάνω στη Γη;
Σας προσκαλούμε να λύσουμε παρέα αυτό το μυστήριο!
12:00- 14:00 – Δ΄,Ε΄,ΣΤ’ Δημοτικού –Βιωματικό Εργαστήρι. Ένας Χριστουγεννιάτικος Γρίφος
Είναι γνωστό ότι τα γράμματα που φτάνουν κάθε χρόνο στο σπίτι του Άγιου Βασίλη είναι εκατοντάδες χιλιάδες εκατομμύρια!Κάθε χρόνο, ο Άγιος Βασίλης παρέα με τους εξαιρετικούς βοηθούς του ανταποκρίνονται εξαιρετικά σε ό,τι κάθε γράμμα ζητάει! Μόνο που φέτος τα Χριστούγεννα τα πράγματα είναι λιγάκι διαφορετικά…
Στο εργαστήρι του Άγιου Βασίλη υπάρχει ένας γρίφος που ζητάει άμεση επίλυση! Ελάτε μαζί μας, για να βρούμε παρέα τη λύση!
16:00-18:00- Για Εφήβους – Βιωματικό Εργαστήρι βασισμένο σε αληθινή ιστορία
Χριστούγεννα 1897. Νέα Υόρκη.
Στα γραφεία της διάσημης εφημερίδας The Sun.
Το γράμμα ενός κοριτσιού που φτάνει στη διεύθυνση της εφημερίδας βάζει σε μπελάδες όλους τους δημοσιογράφους!
Άραγε ποιος θα αναλάβει να απαντήσει; Και μέσα από ποια διαδικασία θα βρει τις λέξεις που ένα παιδί έχει ανάγκη να ακούσει; Σας προσκαλούμε να ανακαλύψουμε παρέα αυτό που ξεχνάμε καθώς μεγαλώνουμε…
18:30- 19:30 – Παιδιά Νηπιαγωγείου με Γονείς – Χριστούγεννα στην Πολιτεία των Πουλιών
Ένα παραμύθι για όλη την οικογένεια!
Κάθε χρόνο στην πολιτεία των Πουλιών οι ετοιμασίες για τα Χριστούγεννα απασχολούν όλη την πολιτεία!
Μόνο που φέτος, οι στολισμοί, οι δουλειές και τα τραγούδια θα σταματήσουν για λίγο καθώς τα πουλιά καλούνται να ασχοληθούν με κάτι πάρα πολύ σημαντικό! Άραγε τι να είναι αυτό; Ελάτε να το ανακαλύψουμε παρέα…

Χριστούγεννα 2021
2021-12-11 09:30 - 19:30 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Σάββατο 11 & Κυριακή 12 Δεκεμβρίου
«Μα πού έχουν πάει τα Χριστούγεννα;»
09:30- 11:30 – Α’,Β΄,Γ΄Δημοτικού
Βιωματικό εργαστήρι. Τι συμβαίνει με τα καλικαντζαράκια;
Οι Καλικάντζαροι είναι παγκοσμίως γνωστοί για τις σκανταλιές τους, κυρίως την περίοδο των Χριστουγέννων!
Αυτό που λατρεύουν πιο πολύ είναι να ανεβαίνουν πάνω στη γη και να τα κάνουν όλα άνω κάτω!
Μόνο που αυτήν τη φορά, οι μυρωδιές και οι ετοιμασίες των ανθρώπων για τα Χριστούγεννα δεν έχουν ακόμα αρχίσει!
Τι να συμβαίνει άραγε εκεί πάνω στη Γη;
Σας προσκαλούμε να λύσουμε παρέα αυτό το μυστήριο!
12:00- 14:00 – Δ΄,Ε΄,ΣΤ’ Δημοτικού –Βιωματικό Εργαστήρι. Ένας Χριστουγεννιάτικος Γρίφος
Είναι γνωστό ότι τα γράμματα που φτάνουν κάθε χρόνο στο σπίτι του Άγιου Βασίλη είναι εκατοντάδες χιλιάδες εκατομμύρια! Κάθε χρόνο, ο Άγιος Βασίλης παρέα με τους εξαιρετικούς βοηθούς του, ανταποκρίνονται εξαιρετικά σε ό,τι κάθε γράμμα ζητάει! Μόνο που φέτος τα Χριστούγεννα τα πράγματα είναι λιγάκι διαφορετικά…
Στο εργαστήρι του Άγιου Βασίλη υπάρχει ένας γρίφος που ζητάει άμεση επίλυση! Ελάτε μαζί μας, για να βρούμε παρέα τη λύση!
16:00-18:00- Για Εφήβους – Βιωματικό Εργαστήρι βασισμένο σε αληθινή ιστορία
Χριστούγεννα 1897. Νέα Υόρκη.
Στα γραφεία της διάσημης εφημερίδας The Sun.
Το γράμμα ενός κοριτσιού που φτάνει στην διεύθυνση της εφημερίδας βάζει σε μπελάδες όλους τους δημοσιογράφους!
Άραγε ποιος θα αναλάβει να απαντήσει; Και μέσα από ποια διαδικασία θα βρει τις λέξεις που ένα παιδί έχει ανάγκη να ακούσει; Σας προσκαλούμε να ανακαλύψουμε παρέα αυτό που ξεχνάμε καθώς μεγαλώνουμε…
18:30- 19:30 – Παιδιά Νηπιαγωγείου με Γονείς – Χριστούγεννα στην Πολιτεία των Πουλιών
Ένα παραμύθι για όλη την οικογένεια!
Κάθε χρόνο στην πολιτεία των Πουλιών οι ετοιμασίες για τα Χριστούγεννα απασχολούν όλη την πολιτεία!
Μόνο που φέτος, οι στολισμοί, οι δουλειές και τα τραγούδια θα σταματήσουν για λίγο καθώς τα πουλιά καλούνται να ασχοληθούν με κάτι πάρα πολύ σημαντικό! Άραγε τι να είναι αυτό; Ελάτε να το ανακαλύψουμε παρέα…

Χριστούγεννα 2021
2021-12-04 11:00 - 13:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Σάββατο 4 & Κυριακή 5 Δεκεμβρίου
«Κεραμική & Γλυπτική μαζί με τους γονείς»
11:00-13:00 – Προνήπια & Νήπια με γονείς
11:00-13:00- Α’,Β΄,Γ΄Δημοτικού με γονείς

θεατρική παράσταση από τα παιδιά της εφηβικής θεατρικής ομάδας Ανέμη
2021-11-28 18:00 - 20:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Το Μουσείο Νεοελληνικής Τέχνης Ρόδου παρουσιάζει την παράσταση από τα παιδιά της εφηβικής θεατρικής ομάδας Ανέμη στην Νέα Πτέρυγα του Νεστορίδειου Μελάθρου την Κυριακή 28 Νοεμβρίου στις 18:00!

Σε μία κυκλική σκηνή 12 έφηβοι ξετυλίγουν το κουβάρι μιας ζωής καταδικασμένης ……να πετύχει!!!
ΑΝΕΜΗ….πάλι από την αρχή!!

Έκθεση Παιδικής Ζωγραφικής "Της Αυγής Δροσάτο Αέρι" - 2 Αιώνες Σύγχρονης Ελλάδας
2021-11-21 09:00 - 15:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Το Μουσείο Νεοελληνικής Τέχνης Ρόδου έχει τη χαρά να σας παρουσιάσει την αρτιότερη ΕΚΘΕΣΗ ΠΑΙΔΙΚΗΣ ΖΩΓΡΑΦΙΚΗΣ
που έγινε ποτέ, ως το καταστάλαγμα της καλλιτεχνικής δραστηριότητας της ΠΑΙΔΙΚΗΣ ΠΙΝΑΚΟΘΗΚΗΣ ΕΛΛΑΔΑΣ.

“Της Αυγής Δροσάτο Αέρι” – 2 Αιώνες Σύγχρονης Ελλάδας

500 παιδικά ζωγραφικά έργα σε φυσική και/ή ψηφιακή έκθεση
200 χρόνια Σύγχρονης Ελλάδας
60 εκπαιδευτικά/καλλιτεχνικά προγράμματα
30 χώρες με συμμετοχή χιλιάδων καλλιτεχνών από 4 έως 18 ετών
8 χρόνια συλλεκτικής δραστηριότητας

To έργο που κοσμεί την αφίσα είναι του ΝΙΚΟΛΑΟΥ ΜΕΝΤΗ, μαθητή του Καλλιτεχνικού Γυμνασίου Περιστερίου

https://www.paidikipinakothikielladas.org

Εγκαίνια έκθεσης
Κυριακή 21 Νοεμβρίου στις 18:00
Διάρκεια έκθεσης : 21 Νοεμβρίου – 31 Δεκεμβρίου
Ώρες λειτουργείας: Τρίτη έως Σάββατο 09:00-15:00
Είσοδος ελεύθερη
Νέα Πτέρυγα Νεστοριδείου Μελάθρου του Μουσείου Νεοελληνικής Τέχνης Δήμου Ρόδου

Εγκαίνια του 2ου Φωτογραφικού Φεστιβάλ Νοτίου Αιγαίου
2021-10-16 19:30 - 21:00 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
Με μεγάλη χαρά σας προσκαλούμε στα εγκαίνια του “2ου ΦΩΤΟΓΡΑΦΙΚΟΥ ΦΕΣΤΙΒΑΛ ΝΟΤΙΟΥ ΑΙΓΑΙΟΥ” με θέμα “Φωτο-Δημιουργία εν καιρώ πανδημίας”

Σάββατο 16 Οκτωβρίου στο Μουσείο Νεοελληνικής Τέχνης Νεστορίδειο Μέλαθρον (Νέα Πτέρυγα)
Προσέλευση : 19:30

Έκθεση «Στιγμές» του Συλλόγου Εικαστικών Δωδεκανήσου
2021-06-05 - 2021-07-16 | Νέα Πτέρυγα Νεστοριδείου Μελάθρου, Ι. & Π. Νεστορίδη, Ρόδος, Δωδεκάνησα, 85100, Ελλάδα
«Στιγμές» είναι ο τίτλος της έκθεσης που θα φιλοξενηθεί στη Νέα Πτέρυγα του ΜΝΤ με έργα ζωγραφικής, χαρακτικής, αγιογραφίας, κ.ά. 36 καλλιτεχνών-μελών του Συλλόγου Εικαστικών Δωδεκανήσου, από τις 5 Ιουνίου έως τις 16 Ιουλίου 2021.
Όπως σημειώνουν οι ίδιοι οι εικαστικοί στο εισαγωγικό τους σημείωμα, «Κάθε εποχή στο πέρασμα των αιώνων, αφήνει το στίγμα της, δημιουργώντας μέσα από τη διαμόρφωση των γεγονότων, την ανάλογη αίσθηση και αισθητική των πραγμάτων. Αυτή που εμείς ζούμε και ανήμποροι καλούμαστε να διαχειριστούμε, μας οδήγησε σε τρόπους ζωής και σκέψης που, αν μη τι άλλο, αναθεώρησαμε και επεξεργαστήκαμε τα δεδομένα και τα σίγουρα της ζωής. Ελευθερίες ανεκτίμητες, απλόχερα δοσμένες, έγιναν «Στιγμές» που χάσαμε και μάθαμε πλέον να τις εκτιμούμε. Διότι, όπως είπε και ο Οscar Wild, μας έμαθαν να μετράμε τα λεπτά, τις ώρες, τις μέρες, τα χρόνια , αλλά κανένας δεν μας είπε για τη σημασία της στιγμής. Στιγμές που θυμόμαστε και στιγμές που πέρασαν, στιγμές στο χρόνο που μας άλλαξαν, στιγμές που μέσα μας μένουν ανεξίτηλα χαραγμένες, μας χαρίζουν χαμόγελο ή μας γεμίζουν θλίψη. Εκτίμηση στην κάθε στιγμή, προσπάθεια η ζωή μας να είναι γεμάτη αληθινές, ουσιαστικές, όμορφες, χαρούμενες στιγμές, με τον εαυτό μας, με τη γη μας, με τους αγαπημένους μας, με το κάθε τι!».

Καλλιτέχνες: Ατσάς Σπύρος, Βαξοβάνου Σοφία, Γιαννούλη Ευανθία, Γαλανοπούλου Αγαθή, Γιαννικάκη Μαίρη, Δανιηλίδου Τζένη, Δανιηλίδου Καστελλοριού Έφη, Διακονικόλας Γιάννης, Διακονικόλα Μαρία, Ζαφείρη μαρία, Ζαφείρης Παντελής, Θαρενού Νίνα, Καντίνου Κατερίνα, Κελεπέρας Νικόλαος, Κατσογριδάκη Μαίρη, Κοντου Βικτώρια, Κινούς Βασίλης, Κουρτίδου Μαρία, Κρητικού Βαρβάρα, Κατίνας Λοϊζος, Λεντάκη Σμάρω, Νικολίτση Καλλιόπη, Κερκές Χούλια, Ματσουκάρη Καθολική, Μαχαιρίδης Γιάννης, Μηναδάκη Φωτεινή, Περδίκη Κοζέτα, Σεργιάνης Σπύρος, Στεργενάκη Σταματία, Τσιμέττα Μαρία, Χαρτοφύλη Ελένη, Χατζηαλεξίου Χρήστος, Χατζηγιακουμή Μαίρη, Χρήστου Καλλιόπη, Παρντιέ Ντομινίκ, Φεϊζίδης Κώστας.
Ο Σύλλογος Εικαστικών Δωδεκανήσου (Σ.Ε.Δ.) ιδρύθηκε το 1985 με έδρα τη Ρόδο, με χαρακτήρα «μη κερδοσκοπικό», από την αγάπη των καλλιτεχνών για όραμα τέχνης. Σήμερα, αριθμεί 87 ενεργά μέλη – καλλιτέχνες που δημιουργούν έργα Ζωγραφικής, Ψηφιδωτού, Βιτρώ, Γλυπτικής, Εγκατάστασης, Αγιογραφίας, Εγκαυστικής, Χαρακτικής, Μπατίκ, Καλλιτεχνικής Φωτογραφίας και Ψηφιακής Τέχνης. Σκοπός του Σ.Ε.Δ. είναι να συμβάλλει στην πολιτιστική εξέλιξη του τόπου, να αναπτύσσει και να διαδίδει τη σύγχρονη εικαστική δημιουργία, να ενθαρρύνει και να αναδεικνύει καλλιτεχνικά τα μέλη του καθώς και να συμμετέχει στη διαμόρφωση ενός «πολιτιστικού γίγνεσθαι».
Για την πραγμάτωση του σκοπού του, ο Σ.Ε.Δ. οργανώνει και προωθεί δραστηριότητες όπως, εκθέσεις, δημοσιεύσεις και εκδόσεις, διαλέξεις-ομιλίες, εργαστήρια εικαστικών τεχνών και καλλιτεχνικής φωτογραφίας, βραβεύσεις, κοινωνικές εκδηλώσεις, συνεργασία με άλλους πολιτιστικούς φορείς., συμμετοχή σε δευτεροβάθμια και τριτοβάθμια όργανα όπου αυτά υπάρχουν.
Κάθε μορφή εικαστικής έκφρασης γίνεται με σεβασμό στο περιβάλλον, σε επαφή με το παρελθόν, αλλά κυρίως με αγάπη για την τέχνη.
https://artaegean.wordpress.com
Λόγω των συνθηκών που ισχύουν δεν θα πραγματοποιηθούν εγκαίνια. Η είσοδος στην έκθεση θα είναι δωρεάν για το κοινό έως τις 30 Ιουνίου.
Έναρξη έκθεσης: Σάββατο 5 Ιουνίου 7-9 μ.μ.
Από Δευτέρα 7 Ιουνίου η έκθεση θα λειτουργεί τις ημέρες και ώρες λειτουργίας του Μουσείου

Η Νεοελληνική Τέχνη στον 20ο αιώνα
2021-03-18 - 2021-04-22 | ΚΕΚ Γεώργιος Γεννηματάς
Σκοπός του σεμιναρίου είναι ο επιμορφούμενος να γνωρίσει τη μεγάλη ελληνική κληρονομιά στη ζωγραφική, τη χαρακτική και τη γλυπτική. Το μεγαλύτερο μέρος της παρουσίασης θα βασίζεται σε έργα του Μουσείου Νεοελληνικής Τέχνης Ρόδου, που διαθέτει μία εξαιρετικά μεγάλη και αντιπροσωπευτική συλλογή από έργα νεοελληνικής τέχνης.
Εισηγήτρια: Βίβιαν Μεσσήνη.
Το σεμινάριο θα πραγματοποιηθεί από το ΚΕΚ Γεννηματάς, διαδικτυακά, κάθε Τρίτη και Πέμπτη, από τις 18:30 μέχρι τις 21:00
Έναρξη Μαθημάτων: 18 Μαρτίου 2021 έως 22 Απριλίου 2021.

Ακολουθώντας της εξελίξεις και με βάση τις νέες επιταγές επιμόρφωσης λόγω της πανδημίας του COVID19,οι εκπαιδεύσεις αυτές θα υλοποιηθούν εξ αποστάσεως διαδικτυακά μέσα από την πλατφόρμα σύγχρονης τηλεκπαίδευσης του ΚΕΚ για την απόλυτη ασφάλεια των συμμετεχόντων και εκπαιδευτών.
Οι αιτήσεις για συμμετοχή στο πρόγραμμα γίνονται ηλεκτρονικά στη διεύθυνση του έργου ΔΡΑΣΕΙΣ ΕΝΗΜΕΡΩΣΗΣ ΕΠΙΜΟΡΦΩΣΗΣ ΚΑΙ ΚΑΤΑΡΤΙΣΗΣ www.katartisi-pnai.gr, που χρηματοδοτείται από την Περιφέρεια Νοτίου Αιγαίου.

9ο Europe, Entrepreneurship & Sustainable Development Forum Ρόδου
2021-03-17 19:00 - 2021-04-21 21:00 | Διαδικτυακά
Το Europe, Entrepreneurship & Sustainable Development Forum επανέρχεται με την 9η εκδοχή του, μεγαλύτερο και πιο ανοιχτό από ποτέ. Μέσα στον Μάρτιο και τον Απρίλιο του 2021, φιλοξενεί 8 διαδικτυακές εκδηλώσεις με θεματολογία που εμπνέεται από προβληματικές που έχει αναδείξει η επικαιρότητα, αλλά κυρίως με θεματολογία που προκαλεί τη συζήτηση για μείζονα θέματα που αφορούν τη βιώσιμη ανάπτυξη και το διαμορφούμενο μέλλον μας, ειδικά καθώς εξερχόμαστε σταδιακά από τη παγκόσμια «στάση» που προκάλεσε η πανδημία COVID19.
Το EESD Forum αποτελεί τον αρχαιότερο θεσμό στη Ρόδο που είναι αφιερωμένος στη βιώσιμη ανάπτυξη, την επιχειρηματικότητα, την καινοτομία. Από το 2013, φέρνει στη Ρόδο επιστήμονες και ειδικούς από όλη την Ελλάδα να μιλήσουν για εξειδικευμένα θέματα, δίνει βήμα στο τοπικό επιστημονικό κοινό, αλλά και προωθεί την επιχειρηματικότητα με την παρουσίαση στο ευρύ κοινό πρωτοπόρων, καινοτόμων και θετικών παραδειγμάτων επιχειρηματικότητας από τη Ρόδο και τα γύρω νησιά. Το EESD Forum έχει αγκαλιαστεί από τους τοπικούς φορείς καθώς παρέχει ένα επιπλέον βήμα για συζήτηση και διαβούλευση. Από το 2015, οπότε και υιοθετήθηκαν, το EESD Forum είναι αφιερωμένο στους Στόχους Βιώσιμης Ανάπτυξης των Ηνωμένων Εθνών και προσπαθεί οι θεματικές του να υπηρετούν την οικουμενική προσπάθεια για επίτευξή τους.
Πέρσι, το EESD Forum αρχικά αναβλήθηκε λόγω των έκτακτων μέτρων κατά της πανδημίας και έπειτα επέστρεψε τον Δεκέμβριο σε μία καθαρά ψηφιακή διοργάνωση με τρεις εκδηλώσεις. Φέτος, η πρόκληση γίνεται ευκαιρία, και το EESD Forum προσαρμόζεται καθολικά στις νέες συνθήκες, μεγαλώνει και αφορά πλέον ολόκληρη την Ελλάδα, με συμμετοχή εξαιρετικών ομιλητών από κάθε γωνιά του κόσμου και από κάθε επιστημονικό πεδίο, καθώς η τεχνολογία βοηθά να ξεπεραστούν τα γεωγραφικά και τεχνικά εμπόδια μίας δια ζώσης εκδήλωσης. Παράλληλα, το EESD Forum γίνεται διαθέσιμο σε ολόκληρο τον κόσμο, καθώς εκτός από όσους συμμετέχουν στις εκδηλώσεις μέσω Zoom, θα μεταδίδεται ταυτόχρονα από το κανάλι του Σπιτιού της Ευρώπης στη Ρόδο στο Youtube.
Η φετινή διοργάνωση ασχολείται με το ελληνικό κίνημα #metoo, την χειραφέτηση της γυναίκας, την κατάσταση στην Ανατολική Μεσόγειο, το Ευρωπαϊκό Green Deal, την Κλιματική Αλλαγή, την Πράσινη Επιχειρηματικότητα, την διαχείριση πόλεων, τον Πολιτισμό και τη Δημοκρατία.

Πρόγραμμα
Τετάρτη, 17 Μαρτίου 2021 @ 19:00
Κίνημα #metoo: η περίπτωση της Ελλάδας!
https://fb.me/e/E7ON9EKps

Τετάρτη, 24 Μαρτίου 2021 @ 19:00
Η κατάσταση στην Ανατολική Μεσόγειο
https://fb.me/e/3MZoWLMBV

Τετάρτη, 31 Μαρτίου 2021 @ 19:00
Πολιτισμός και Βιώσιμη Ανάπτυξη
https://fb.me/e/1YXvzM9bY

Παρασκευή, 02 Απριλίου 2021 @ 19:00
Ευρωπαϊκό Green Deal, Κλιματική Αλλαγή και Βιώσιμη Ανάπτυξη
https://fb.me/e/yuvDd9lC

Τετάρτη, 07 Απριλίου 2021 @ 19:00
Πράσινη Επιχειρηματικότητα: τοπικές εφαρμογές
https://fb.me/e/88SRISh6H

Δευτέρα, 12 Απριλίου 2021 @ 19:00
Κτίζοντας καλύτερες πόλεις, καλύτερους προορισμούς
https://fb.me/e/1h7QhM9Vu

Τετάρτη, 14 Απριλίου 2021 @ 19:00
Women’s Empowerment: Ο δρόμος για την ισότητα
https://fb.me/e/3g57UXkXh

Τετάρτη, 21 Απριλίου 2021 @ 19:00
Δημοκρατία και Θεσμοί στη μετά-COVID εποχή
https://fb.me/e/277ybOHCd

Η συμμετοχή σε όλες τις εκδηλώσεις είναι δωρεάν. Όλες οι εκδηλώσεις θα πραγματοποιηθούν μέσω Zoom. Απαιτείται προεγγραφή, λόγω του περιορισμένου αριθμού θέσεων. Πληροφορίες εγγραφής στις εκδηλώσεις στο Facebook.
Για όσους/ες δεν προλάβουν να εγγραφούν ή δεν επιθυμούν να συμμετάσχουν μέσω Zoom, όλες οι εκδηλώσεις θα μεταδοθούν ζωντανά μέσω του καναλιού του Σπιτιού της Ευρώπης στη Ρόδο στο Youtube: https://www.youtube.com/channel/UCgr5CGL5d1Q38SgLn19dodQ, και θα διατηρηθούν εκεί στο αρχείο, για μελλοντική αναφορά.
Το EESD Forum 2021 διοργανώνεται από το Σπίτι της Ευρώπης στη Ρόδο σε συνεργασία με το Δικηγορικό Σύλλογο Ρόδου, το Μουσείο Νεοελληνικής Τέχνης του Δήμου Ρόδου και το Κέντρο Ευρωπαϊκής Πληροφόρησης – Europe Direct Δωδεκανήσου της ΑΝ.ΔΩ., με επιστημονικό συνεργάτη το Rhodes Project.
Έχει ενταχθεί επίσημα στις τοπικές δράσεις του Ευρωπαϊκού Προγράμματος “GIRA – Green Initiatives in Rural Areas” που χρηματοδοτείται από το πρόγραμμα Erasmus+ της Ευρωπαϊκής Ένωσης.
Το EESD Forum είναι αφιερωμένο στους Στόχους Βιώσιμης Ανάπτυξης των Ηνωμένων Εθνών.

Η τέχνη του ψηφιδωτού
2021-03-01 - 2021-04-05 | ΚΕΚ Γεώργιος Γεννηματάς
Η τέχνη του ψηφιδωτού, τεχνογνωσία που κατείχαν οι τεχνίτες στα εργαστήρια του τόπου μας, από τα πολύ παλιά χρόνια και συνεχίζει να είναι παρούσα. Το σεμινάριο αφορά τη μελέτη και εισαγωγή στη γνώση και εφαρμογή της τέχνης του ψηφιδωτού. Θα περιλαμβάνει αναφορά στα ψηφιδωτά του τόπου μας που βρίσκονται στα μνημεία του, και θα προτρέπει στη δημιουργία νέων έργων, συνδράμοντας στη συνέχεια και εξέλιξη της τέχνης του ψηφιδωτού.
Εισηγήτρια: Σταματίνα Στεργενάκη
Το σεμινάριο πραγματοποιείται από το ΚΕΚ Γεννηματάς, διαδικτυακά, κάθε Δευτέρα και Παρασκευή, από τις 09:00 μέχρι τις 11:30
Έναρξη Μαθημάτων: 01 Μαρτίου 2021 έως 05 Απριλίου 2021. (Το σεμινάριο έχει ήδη ξεκινήσει. Δεν υπάρχουν διαθέσιμες θέσεις).

Ακολουθώντας της εξελίξεις και με βάση τις νέες επιταγές επιμόρφωσης λόγω της πανδημίας του COVID19,οι εκπαιδεύσεις αυτές θα υλοποιηθούν εξ αποστάσεως διαδικτυακά μέσα από την πλατφόρμα σύγχρονης τηλεκπαίδευσης του ΚΕΚ για την απόλυτη ασφάλεια των συμμετεχόντων και εκπαιδευτών.

Οι αιτήσεις για συμμετοχή στο πρόγραμμα γίνονται ηλεκτρονικά στη διεύθυνση του έργου ΔΡΑΣΕΙΣ ΕΝΗΜΕΡΩΣΗΣ ΕΠΙΜΟΡΦΩΣΗΣ ΚΑΙ ΚΑΤΑΡΤΙΣΗΣ www.katartisi-pnai.gr, που χρηματοδοτείται από την Περιφέρεια Νοτίου Αιγαίου.

Χριστουγεννιάτικο Παιδικό Φεστιβάλ Τέχνης
2019-12-29 10:30 - 12:00 | Νεστορίδειο Μέλαθρο, Πλατεία Γαβριήλ Χαρίτου (100 Χουρμαδιές), Ρόδος, Δωδεκάνησα, 85100, Ελλάδα
Κυριακή 29 Δεκεμβρίου 2019
10:30π.μ. και 12:00μ.μ.
Νεστορίδειο Μέλαθρο – Πλ Γ. Χαρίτου (100 Χουρμαδιές)

«Το Ξωτικό και η Χορεύτρια» της Μ. Νομικού
Αφήγηση – κουκλοθέατρο
ΠαΚαΓια ΚαΚιΡου (Ρ. Γιακουμάρου, Κ. Καμπουράκη, Κ. Παρασκευά)
Παραμύθι με τη Μαρία Πάσσαρο
Ο Δεκάλογος του Μικρού Επισκέπτη με τη Μαρία Μανιώτη
Τιμή εισόδου: 10,00€/παιδί
Τα έσοδα από την εκδήλωση θα διατεθούν για την ενίσχυση της μοναδικής σχολής χορού της Κάσου.
